Diari Oficial de la Generalitat Valenciana


Sumari del DOGV 8444, del 14-12-2018 (2018/11503)

Informació pública de la modificació puntual número 1/2018 del Pla general d'ordenació urbana.
----------------------------------------------------------------------------------------------

### Dades del document

Número de DOGV
:   8444

Data del DOGV
:   14-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11362


Data del document
:   29-11-2018

Organisme emissor
:   Ajuntament d'Onda

Tipus de document
:   Anunci

Descriptors 

:   * Onda
    * administració local
    * pla d'urbanisme

Informació pública de la modificació puntual número 1/2018 del Pla general d'ordenació urbana.  
  
 [2018/11735]  
De conformitat amb els articles 53.2 i 57.1 de la Llei 5/2014, de 25 de juliol, d'ordenació del territori, urbanisme i paisatge, de la Generalitat (LOTUP), i després de l'acord plenari adoptat en sessió ordinària de 14 de novembre de 2018, s'ha disposat sotmetre a exposició pública, per un període de 45 dies, l'expedient de modificació puntual número 1/2018 del Pla general d'ordenació urbana (PGOU ) d'Onda (volumetria i usos complementaris en sòl industrial), per mitjà de la publicació d'un extracte del referit acord al tauler d'anuncis municipal, en el Diari Oficial de la Generalitat Valenciana i en un diari no oficial d'àmplia difusió en la localitat, a comptar des de la publicació en el Diari Oficial de la Generalitat Valenciana, als efectes de remetre consulta als organismes afectats, amb petició dels informes exigibles d'acord amb la legislació sectorial, i la formulació per escrit pels interessats de les al·legacions, els suggeriments o les indicacions que consideren oportunes.  
  
Segons el referit acord plenari, la present modificació consistent a introduir en les normes urbanístiques del PGOU un nou article (1.9.1), amb la redacció següent:  
«Homogeneïtzació de la volumetria i definició de nous usos complementaris de l'ús industrial  
Amb caràcter genèric per a tot l'àmbit del municipi, exclusivament en les zones urbanes industrials i en els sectors urbanitzables d'ús predominantment industrial es defineix un coeficient de volumetria 7 m³/m² solar. El còmput del qual quedarà definit pel producte de la superfície ocupada en planta de totes les edificacions per l'altura de l'edificació mesurada en el suport de les cintres, encavallades, pòrtics, bigues o forjats de coberta.  
Aquest nou coeficient anul·la els definits anteriorment en cada zona o sector.  
Respecte als usos complementaris de l'ús predominant industrial en cada zona i sector, s'estableixen de forma genèrica, a més dels ja definits en cada sector o zona, els següents.  
Estació de servei-gasolineres-venda de combustibles  
Oficines, despatxos i qualsevol ús administratiu Tof  
Laboratoris, tallers i centres d'investigació  
Usos sanitaris  
Formació professional  
Formació educativa  
Investigació mèdica, biològica, agrícola, mediambiental o científica  
Activitats esportives  
Activitats d'oci TRE 1, TRE 2, TRE 3, TRE 4  
Ús religiós  
Comercial Tco 1 a, Tco 1 b, Tco 2, Tco 3  
Magatzem Alm 2  
Magatzem depòsits GLP  
Aparcament  
Hoteler».  
  
Aquesta modificació del PGOU s'ha d'entendre sense perjudici de la pervivència de la normativa dels respectius plans parcials o de desenrotllament, la regulació de la qual no és objecte de modificació.  
Durant el termini de 45 dies, la modificació puntual estarà depositada, per a la consulta pública corresponent, en la pàgina web de l'Ajuntament (tauler d'edictes Urbanisme exposició pública d'actuacions urbanístiques plans i programes d'actuació) i en les oficines de la tercera planta d'aquest, plaça del Pla, número 1, Àrea de Territori, els dies laborables (dilluns a divendres de 09.00 a 14.00 hores); és possible la presentació presencial (SAT) o telemàtica (uyntwmtrelglrg@qrzj.kv) d'al·legacions o de suggeriments en el referit termini, amb caràcter previ a la seua aprovació definitiva.  
Si, com a conseqüència dels informes i de les al·legacions, es pretenguera introduir canvis substancials en la proposta de pla, abans d'adoptar-los es comunicarà als interessats i, mitjançant una resolució de l'alcalde, se sotmetran a informació pública pel termini de vint dies, acompanyats dels informes i de les al·legacions que sustenten la modificació proposada.  
Conclosos tots els tràmits d'exposició pública i contestació d'al·legacions, procedirà aprovar el referit expedient i serà competent per a la seua aprovació el Ple de l'Ajuntament; la modificació adquirirà vigència després de la publicació corresponent en el Butlletí Oficial de la Província de Castelló (article 57.2, LOTUP).  
  
Onda, 29 de novembre de 2018.- El tinent d'alcalde de l'Àrea de Territori, Sostenibilitat i Dinamització Econòmica: Ángel Luis Badenas Donís.